burgasdotpro/wikipedia huggingface dataset:
Majstrovstvá Európy IV. divízie v pozemnom hokeji mužov 2005

Majstrovstvá Európy IV. divízie v pozemnom hokeji mužov 2005 boli 1. majstrovstvá Európy IV. divízie v pozemnom hokeji mužov. Bolo to štvrté najvyššie kontinentálne podujatie v pozemnom hokeji mužov v roku 2005, ktoré organizuje Európska federácia pozemného hokeja (EHF). Nahradilo predchádzajúce kvalifikačné turnaje na majstrovstvá Európy. Konalo sa od 5.10. septembra 2005 v Paole (časť "Kordin"), na Malte, za účasti iba 4 tímov. Pôvodne sa na turnaji malo predstaviť aj družstvo Turecka. Zápasy sa hrali v "Corradino Complex". Najlepšie 2 družstvá postúpili do III. divízie Majstrovstiev Európy v roku 2007.
American Academy of Arts and Sciences

American Academy of Arts and Sciences (Americká akadémia umení a vied), stručne American Academy, je prestížna americká čestná organizácia združujúca významných vedcov, verejných činiteľov, podnikateľov a umelcov. Bola založená v roku 1780 v Cambridge, kde tiež sídli. Jej poslaním je združovať významné osobnosti rôznych odborov a podieľať sa na dlhodobých projektoch politiky USA. Roku 2013 mala asi 4000 členov a asi 600 čestných členov zo zahraničia.
Dejiny.
Akadémiu založil parlament štátu Massachusetts v roku 1780 ako poradný zbor 61 vynikajúcich vlastencov, ktorí svojimi znalosťami a skúsenosťami chceli slúžiť národu a ľudstvu. Medzi prvými členmi, ktoré si sama zvolila, bol napríklad Benjamin Franklin a George Washington. Roku 1785 začala vydávať svoje "Memoirs", od roku 1846 "Proceedings" a od roku 1950 štvrťročník "Daedalus".
Členovia.
O členstvo v AAAS rozhodujú jej členovia a za celú dobu jej existencie ňou prešlo cez 10-tisíc osôb. Medzi súčasnými asi 4 000 členmi je cez 250 laureátov Nobelovej ceny a cez 60 laureátov Pulitzerovej ceny.
Medzi členmi boli napríklad: 
Čestnými zahraničnými členmi boli napríklad Leonhard Euler, Markíz de Lafayette, Alexander von Humboldt, Charles Darwin, Džaváharlál Néhrú, Werner Heisenberg alebo Alec Guinness.
Predsedom AAAS bol v rokoch 1994 – 1997 historik a teológ slovenského pôvodu Jaroslav Pelikan.
Rozdelenie.
AAAS sa členia do piatich tried a 24 sekcií:
Činnosť.
Akadémia vykonáva samostatný a nestranný výskum, ktorý má pomáhať pri stanovovaní cieľov a stratégií verejných politík v týchto oblastiach:
AAAS podporuje stáže hosťujúcich vedcov a udeľuje rad cien:
Hans-Dietrich Genscher

Hans-Dietrich Genscher (* 21. marec 1927, Reideburg, Nemecko† 31. marec 2016, Wachtberg-Pech) bol nemecký politik za stranu FDP.
V rokoch 1974 – 1992 (s dvojtýždňovou pauzou v roku 1982) bol ministrom zahraničia a vicekancelárom Nemecka, v týchto funkciách bol historicky najdlhšie. V roku 1991 bol predsedom OBSE, jeho nástupcom v tejto funkcii bol Jiří Dienstbier.
Udalosti v roku 1989.
30. septembra 1989 z balkóna pražského veľvyslanectva NSR v Lobkovickom paláci oznámil utečencom – desaťtisícom občanov vtedajšej Nemeckej demokratickej republiky, ktorí sa rozhodli na západonemeckej ambasáde žiadať o azyl a povolenie odcestovať do NSR, že im bude umožnené vycestovať na slobodu.
Marie Stopesová

Marie Carmichaelová Stopesová (; * 15. október 1880, Edinburgh, Spojené kráľovstvo – † 2. október 1958, Dorking) bola britská paleobotanička, bojovníčka za ženské práva a propagátorka antikoncepcie.
Na propagáciu plánovaného rodičovstva vydávala list "Birth Control News". Napísala tiež rad kníh o sexuálnej osvete, medzi ktorými najznámejšie je "Married Love", ktorá spôsobila škandál okrem iného aj preto, že ju Stopesová napísala v čase, keď bola oficiálne pannou (pred sobášom). Za kontroverznú časť jej diela býva dnes považovaná jej obhajoba eugeniky.
Kleinomachos

Kleinomachos ("Kleinomachos") môže byť:
Endosulfán

Endosulfán je širokospektrálny organochloridový insekticíd používaný v poľnohospodárstve od 50. rokov 20. storočia. Patrí medzi endokrinné disruptory. V apríli 2011 bol endosulfán pridaný ako 22. látka na zoznam nebezpečných perzistentných organických látok regulovaných Štokholmským dohovorom.
Krajská hvezdáreň a planetárium Maximiliána Hella v Žiari nad Hronom

Krajská hvezdáreň a planetárium Maximiliána Hella v Žiari nad Hronom je kultúrno-výchovné zariadenie pozostávajúce z astronomického observatória aj planetária. Jeho úlohou je sprístupňovať a rozširovať informácie o astronómii a príbuzných prírodovedeckých témach medzi laickou verejnosťou, predovšetkým medzi deťmi a mládežou. K jeho organizačným súčastiam patrí Hvezdáreň v Banskej Bystrici a Hvezdáreň v Rimavskej Sobote.
Planetárium sa nachádza pod kupolou s 10-metrovým priemerom. V jej centre od založenia až do septembra 2017 fungoval optomechanický prístroj Zeiss Klein Planetarium 2P doplnený ďalšími zariadeniami a projektormi. Centrálny prístroj simuloval celú hviezdnu oblohu viditeľnú voľným okom a premietal na ňu aj niektoré telesá slnečnej sústavy. Od jesene 2017 až do súčasnosti je sála plne digitalizovaná dvojicou projektorov v režime "fulldome" a v rozlíšení 4K. Tie oproti minulej simulácii hviezdnej sféry dokážu zobraziť napríklad aj spojnice hviezd v súhvezdiach, priblíženie vybraných objektov vzdialeného vesmíru, detaily povrchov telies slnečnej sústavy a veľa ďalšieho. Ide celkovo o druhú digitalizáciu planetária na Slovensku.
Časť hvezdáreň obsahuje ako svoj hlavný prístroj zrkadlový ďalekohľad Maksutov-Cassegrain TEC s priemerom zrkadla a ohniskovou vzdialenosťou . Okrem toho obsahuje aj ďalekohľad LUNT s priemerom objektívu a ohniskovou vzdialenosťou na pozorovanie slnečnej chromosféry. Oba ďalekohľady sú osadené na spoločnej montáži Losmandy HGM Titan 50:1. Budova okrem toho obsahuje aj niekoľko sál – prednáškovú, SCI-FI sálu a UFO sálu – v ktorých sú ďalšie zariadenia a materiály slúžiace na demonštráciu javov prebiehajúcich vo vesmíre. Pozorovania možno vykonávať aj z dvojice prehliadkových terás. Jedna z nich, zvaná solárna terasa, obsahuje solárne panely na demonštráciu využitia solárnej energie, a niekoľko slnečných hodín.
Väčšinu návštevníkov tvoria školské exkurzie. Každý piatkový večer, s výnimkou štátnych sviatkov a technickej odstávky, je planetárium otvorené aj verejnosti. Cez prázdniny je planetárium pre detskú verejnosť otvorené aj v stredajšie odpoludnia. Hlavnou náplňou sú odborno-popularizačné programy, no okrem nich sa premietajú aj hudobné, relaxačné alebo cestopisné programy.
Dnešné planetárium má pôvod v tzv. Okresnej hvezdárni fungujúcej v Žiari nad Hronom od roku 1973. K jej premenovaniu na Hvezdáreň Maximiliána Hella došlo v roku 1990 pri príležitosti 270-teho výročia narodenia významného astronóma 18. storočia – Maximiliána Hella. V roku 1996 sa organizácia presunula do novej budovy, v ktorej sídli dodnes. Kompetencie krajskej hvezdárne boli na organizáciu presunuté v roku 2005, kedy sa premenovala na Krajskú hvezdáreň a planetárium Maximiliána Hella v Žiari nad Hronom. Od roku 2012 do roku 2017 bol jej riaditeľom RNDr. Peter Augustín. Od 1. apríla 2017 začal organizáciu viesť Mgr. Tomáš Dobrovodský.
Pôvodná pozorovateľňa už nie je verejnosti prístupná.
Kleinomachos z Élidy

Kleinomachos ("Kleinomachos") bol v starovekom Grécku olympijský víťaz v päťboji.
Kleinomachos z Élidy bol v Olympii korunovaný olivovým vencom za víťazstvo v päťboji. Dátum jeho olympijského víťaztva je neznámy. Päťboj (penthatlon) zaradil do olympijského programu na 18. hrách v roku 708 pred Kr.. Antický päťboj pozostával z hodu oštepom, hodu diskom, behu, skoku a zo zápasu. Na panhelénskych hrách bol jednou z najviac cenených disiplín.
Staroveký cestovateľ Pausanias, ktorý v druhom storočí opisoval cestu po Grécku, navštívil v Olympii i posvätný háj "Altis", kde okrem slávneho Diovho chrámu stáli aj sochy olympijských víťazov. Mnoho informácii o olympionikoch mu poskytli hlavne nápisy na podstavcoch ich sôch. Pausanias o Kleinomachovi zaznamenal len toto: „"Kto vytvoril Kleinomacha, nevieme; Kleinomachos bol vyhlásený za víťaza v päťboji."".
František Hanc

František Hanc (* 2. apríl 1974, Snina) je bývalý slovenský futbalista a odchovanec MFK Snina. Hral na poste obrancu.
Klubová kariéra.
Do profesionálneho futbalu vstúpil cez klub Chemlon Humenné. Následne pokračoval v MFK Košice, kde počas zimnej prestávky 2001/02 odišiel do Karpaty Ľvov. Pôsobil aj v ďalších ukrajinských kluboch FC Borysfen Boryspol a Arsenal Kyjev. Potom sa vrátil na Slovensko, kde hájil farby klubu Artmedia Petržalka v Bratislave. Potom, čo sa objavil v rakúskom SV Mattersburg opäť sa vrátil na Slovensko do klubu HFC Humenné. Kariéru ukončil v MFK Snina.
Manažérska kariéra.
Od roku 2011 je trénerom a od roku 2013 aj manažérom MFK Snina.
Úspechy.
Víťaz Slovenského pohára: 1995/96, 2003/2004
Majstrovstvá Európy IV. divízie v pozemnom hokeji mužov 2007

Majstrovstvá Európy IV. divízie v pozemnom hokeji mužov 2007 boli v poradí 2. majstrovstvá Európy IV. divízie v pozemnom hokeji mužov. Bolo to štvrté najvyššie kontinentálne podujatie v pozemnom hokeji mužov v roku 2007, ktoré organizuje Európska federácia pozemného hokeja (EHF). Konalo sa od 9.15. septembra 2007 v obci Predanovci, v regióne Pomurska regija, v Slovinsku, za účasti 7 tímov. Pôvodne sa na turnaji malo predstaviť aj družstvo Malty. Najlepšie 2 družstvá postúpili do III. divízie Majstrovstiev Európy v roku 2009.
VÍTKOVICE STEEL

VÍTKOVICE STEEL, a. s. (v rokoch 2007 až 2014 pôsobiaca pod názvom EVRAZ VÍTKOVICE STEEL, a. s.) je český oceliarsky podnik pôsobiaci v areáli Vítkovických železiarní v Ostrave. 
História.
Hoci spoločnosť vznikla zápisom do obchodného registra 1. júna 2007, je priamym pokračovateľom činnosti firmy VÍTKOVICE STEEL, a. s., ktorá vznikla 7. marca 2001 a do ktorej materská spoločnosť VÍTKOVICE, a. s. vložila svoju Divíziu 200 - Ploché výrobky. V máji 2002 bola firma Vítkovice Steel odkúpená za čiastku 3,31 miliardy Kč od Vítkovíc spoločnosťou OSINEK, a. s. patriacou Fondu národného majetku Českej republiky.
 Vláda ČR následne začala proces hľadania nového vlastníka pre Vítkovice Steel. Už v roku 2002 mala exkluzivitu na rokovania o predaji Vítkovice Steel spoločnosť LNM Holdings, ktorá sa v tom čase stala vlastníkom konkurenčnej spoločnosti Nová huť. Tieto rokovania však boli neúspešné v súvislosti so spormi o cenách surového železa, ktoré Vítkovice Steel odoberali zo spoločnosti Vysoké pece Ostrava, kde bola Nová huť majoritným akcionárom. V roku 2004 vláda na návrh ministra financií Bohuslava Sobotky začala dvojkolové výberové konanie na predaj spoločnosti, pričom hlavným kritériom bola cena. Výberové konanie vyhrala spoločnosť Evraz, ktorú zo 40% vlastní ruský miliardár Roman Abramovič. Za 99% podiel v spoločnosti v roku 2005 zaplatila 7,05 mld. Kč. Od 6. decembra 2006 bol jediným akcionárom spoločnosti firma ABA Assets s. r. o., ktorá bola vo vlastníctve Evraz Group SA so sídlom v Luxembursku. 1. júna 2007 potom obe spoločnosti (VÍTKOVICE STEEL, a. s. a ABA Assets s. r. o.) zanikli zlúčením do novovytvorenej spoločnosti EVRAZ VÍTKOVICE STEEL, a. s.
V roku 2014 Evraz predal spoločnosť skupine neznámych investorov stojacich za spoločnosťami registrovanými na Cypre. Kúpna cena bola vo výške 89 miliónov dolárov (asi 1,7 mld. Kč), kupujúci tiež prevzali záväzky vo výške 198 miliónov dolárov (asi 3,9 mld. Kč). Novými majiteľmi sú zrejme vlastníci ukrajinskej Industrial Union of Donbass. 8. júla 2014 bol názov spoločnosti zmenený na VÍTKOVICE STEEL, a. s.
V februári 2015 firma oznámila, že sa chystá od septembra zrušiť výrobu ocele a prepustí asi 350 zamestnancov. Ostatné prevádzky chce spoločnosť rozvíjať.
Maskot.
Maskot spoločnosti a hokejoveho tímu HC Vítkovice Ridera je rytier Vítek. Vítek je rytier s fúzami,brnením, a štítom s logom spoločnosti. V pravej ruke drží vejúcu vlajku (Ale nie ako maskot hokejového tímu HC Vítkovice Riviera).
Brigáda bojového zabezpečenia

Brigáda bojového zabezpečenia je brigáda Pozemných síl Slovenskej republiky. Brigáda zabezpečuje logistickú podporu jednotkám Ozbrojených síl SR. Brigáda ma úlohu podielať sa tiež „v čase núdzového stavu, krízových situácii a asistenčných úloh na podporu štátnych orgánov vyčlenením potrebných a špecifických síl a prostriedkov so zameraním na prepravné, manipulačné, zásobovacie a opravárenské prostriedky, poľné služby“. Svoje služby poskytuje aj mimo územia Slovenska. Brigáda sídli v Trenčíne, jej veliteľom je od roku 2021 generál Jozef Ševčík.
Dejiny.
V roku 1961 vznikla 4. automobilová brigáda. V rokoch 2001 až 2004 fungovala ako Základňa logistickej podpory, v roku 2004 vznikla Spoločná logistická podporná skupina. Ako Brigáda bojového zabezpečenia jednotka funguje od roku 2013. Veliteľstvo brigády vzniklo k 1. novembru 2013.
Úlohy.
Medzi úlohy brigády patria schopnosti prepraviť 2400 ton materiálu, odsun 72 ranených za deň, prípravy 4000 dávok chleba denne, pranie 750 kg materiálu za 12 hodín a iné.
Podriadenými jednotami sú::
Fortuna liga 2015/2016

Fortuna liga 2015/16 bol 23. ročník najvyššej slovenskej futbalovej súťaže. Dve kolá pred jeho skončením majstrovský titul obhájil FK AS Trenčín. Nováčikmi v sezóne 2015/16 boli MFK Zemplín Michalovce a MFK Skalica, ktorí si účasť v tejto súťaži vybojovali prvýkrát v histórii. Michalovce postúpili z druhej DOXXbet ligy 2014/2015 ako jej víťaz namiesto posledného tímu Fortuna ligy FK Dukla Banská Bystrica a Skalica z druhého miesta nahradila MFK Košice, ktoré boli administratívne preradené do nižšej súťaže z dôvodu nevyplatených dlžôb voči niektorým hráčom.
Súťaž začala prvým kolom počas víkendu 18. a 19. júla 2015. Posledné (19.) kolo pred zimnou prestávkou sa odohralo v dňoch 4. – 6. decembra. Jarná časť začala 20. kolom počas víkendu 26. – 28. februára 2016 a skončila 20. mája 2016.
Kostol svätého Jána

Kostol svätého Jána môže byť:
Electra Heart

"Electra Heart" je druhý štúdiový album britskej speváčky-skladateľky gréckeho pôvodu, Mariny Diamandis, známej ako Marina and the Diamonds. 
O albume.
"Electra Heart" je konceptuálny album, ktorý zobrazuje štyri ženské archetypy (Teen Idle, Primadonna, Homewrecker a Su-Barbie-A). Ich zobrazenie a povaha sú zrejmé len v spojení s vizuálnou stránkou albumu. Hudobne sa album líši od speváčkinho debutu "The Family Jewels" (2010), Kým debut bol hlavne v štýle new wave a indie rocku, "Electra Heart" je najmä electropopový album.
Zoznam piesní.
Deluxe verzia
iTunes Deluxe verzia
Charlotte Ramplingová

Tessa Charlotte Ramplingová OBE (* 5. február 1946, Sturmer, Spojené kráľovstvo) je britská herečka.
Životopis.
Narodila sa do rodiny maliarky Isabel Anne a olympijského víťaza v behu Godfreya. Navštevovala školu vo Versailles, absolvovala tiež St. Hilda's School a školu v Bushey. Mala sestru Sarah, ktorá v 23 rokoch spáchala samovraždu.
V mladosti sa venovala účinkovaniu v reklamách a modelingu.
Kariéra.
Pred kamerou sa prvýkrát objavila v roku 1965 vo filme "Rotten to the Core". Natočila množstvo úspešných celovečerných filmov. K tým najznámejším patrí snímky ako "Bez zľutovania", "Súmrak bohov", "Spomienky na hviezdny prach", "Nech žije život", "Krídla vášne", "Melancholia", alebo "Vojvodkyňa".
Stvárnila aj jednu z hlavných postáv v seriáli "Dexter".
Ocenenie.
Za rolu v televíznom filme "Restless" bola nominovaná na cenu Emmy. Za svoju kariéru bola nominovaná na 29 ocenení, 11 ich získala.
Je držiteľkou Rádu britského impéria.
Osobný život.
Bola dvakrát vydatá, jej druhý manželom bol skladateľ Jean-Michel Jarre. Má synov Barnabyho a Davida.
Fanny Ardantová

Fanny Marguerite Judith Ardantová (* 22. marec 1949, Saumur, Francúzsko) je francúzska herečka, scenáristka a režisérka. Získala Césara za najlepšiu herečku za rolu Evelyne vo filme "Niekto to rád dievčatá" ("Pédale douce", sl. doslova Tak trochu teploš) a Cézara za najlepšiu herečku vo vedľajšej úlohe za film "La Belle Époque". Spolu s ostatnými herečkami z obsadenia získala Európsku filmovú cenu (Najlepšia herečka) za film "8 žien" a za rovnaký film aj spoločnú cenu Strieborného medveďa za vynikajúci umelecký prínos na Berlínskom medzinárodnom filmovom festivale.
Životopis.
Narodila sa v departemente Maine-et-Loire v meste Saumur. Jej otec bol dôstojníkom jazdeckej gardy monackého kniežatstva, časť detstva prežila v Maroku. Vyštudovala politické vedy na univerzite v Aix-en-Provence.
Má tri dcéry, prvá dcéra Lumir sa narodila 4. apríla 1975 zo vzťahu s hercom Dominique Leverdom. 28. septembra 1983 sa jej narodila dcéra Joséphine, ktorej otcom je režisér François Truffaut, ktorý zomrel v roku 1984. V roku 1990 porodila tretiu dcéru, dostala meno Baladin, otcom je Fabio Conversi, taliansky kameraman a producent.
Krauxidas z Krannónu

Krauxidas alebo Kraxilas ("Krauxidas, Kraxilas") bol olympijský víťaz v jazdeckom preteku na koni v roku 648 pred Kr.
Na 33. olympijských hrách v roku 648 pred Kr. zaradili do programu hier jazdecké preteky na koni. Prvým víťazom tejto súťažnej disciplíny bol Krauxidas z tesálskeho Krannónu. Antické jazdecké preteky na koňoch sa od dnešných odlišovali. Jazdci namiesto sediel používali nanajvýš vlnené podložky; nepoužívali ostrohy ani strmene. Jazdili v chitónoch, výnimočne nahí a vždy bosí. Vlasy mali zvyčajne zviazané stuhou. Kone poháňali bičíkmi, korbáčmi alebo bodcami. 
Staroveký grécky cestovateľ a spisovateľ Pausanias o zavedení nových olympijských súťažných disciplín v rokoch 680 pred Kr. a 648 pred Kr. uvádza: „"Počas dvadsiatej piatej olympiády prijali beh dospelých koní a za víťaza bol vyhlásený Téban Pagondas so svojim vozom. V ôsmej olympiáde po tejto prijali k hrám zápasníka v pankratiu a pretekárskeho koňa. Zvíťazil kôň krannónskeho Krauxida, a tých, ktorí sa dostavili k pankratiu, premohol syrakúzsky Lygdamis."“.
Nikarchos

Nikarchos ("Nikarchos") môže byť:
Kompresné oblečenie

Kompresné oblečenie (, hovorovo "kompresky" alebo "kompresáky") je jedno z najmodernejších funkčných oblečení. V dnešnej dobe ho čoraz viac športovcov používa, či už počas výkonu alebo v rámci regenerácie. Kompresné oblečenie pomôže na viacerých úrovniach počas záťaže, ale aj po nej. Kompresné oblečenie pomáha športovcom:
História.
Kompresia sa v lekárstve začala používať pred viac ako 60 rokmi na liečbu cievnych chorôb. Neskôr v 80tych rokoch začali vedci skúmať, či môže mať pozitívny vplyv aj u športovcov. Už v roku 1987 sa vyšiel výskum (v "American Journal of Physical Medicine"), ktorý potvrdil, že nosenie kompresných ponožiek znižuje hladiny laktátu v krvi. Neskôr vyšli ďalšie výskumy, ktoré potvrdili účinnosť kompresného oblečenia. 
Účinok kompresného oblečenia.
Počas záťaže je kompresné oblečenie s jeho spôsobom tkania používané primárne na zvýšenie výkonu a na zabránenie svalovým kŕčom. Kompresia poskytuje zrýchlenie venózneho návratu krvi z nôh do srdca, ktoré značne redukuje vytváranie toxínov v nohách, obzvlášť počas dlhotrvajúcich výkonov. Pri použití kompresných návlekov sa eliminuje výskyt kŕčov a zranení, uľahčuje zotavenie počas záťaže alebo výkonu. Kompresné oblečenie je navrhnuté tak, aby znížilo otrasy a vibrácie vytvorené počas behu na tvrdom povrchu a tým pôsobí preventívne proti natrhnutiu svalových vlákien a bolesti kĺbov. To vedie k vyššej účinnosti proti tvrdnutiu a bolesti svalov, šliach a ostatných tkanív a riziku vzniku zranenia. U športovcov nosenie kompresného oblečenia dáva pocit sily, pevnosti a podpory svalov počas výkonu. 
Zlepšená regenerácia po výkone.
Po výkone vlákna kompresného oblečenia pokračujú s ich účinkom zrýchleného venózneho návratu krvi a eliminácie toxínov vyprodukovaných počas výkonu a v podpore regenerácie svalov. Bolesť svalov po výkone je zmiernená a nohy sú ľahšie. Regenerácia je rýchlejšia a návrat do tréningového procesu po predošlej záťaži je oveľa ľahší a rýchlejší. Sú minimalizované krátkodobé dôsledky ako svalovica.
Dĺžka nosenia kompresného oblečenia.
Kompresné oblečenie sa používa počas tréningu alebo preteku a v rámci regenerácie. Počas regenerácie sa nosí minimálne 2 - 3 hodiny po skončení pohybovej aktivity. Vždy sa prihliada na individuálnosť jednotlivca. Veľa športovcov používa kompresné oblečenie aj počas spánku či odpočinku. Odporúča sa nosiť aj počas cestovania a to najmä pri dlhšom sedení v aute, autobuse alebo lietadle. Zabráni sa tým opuchnutiu svalov a pocitu ťažkých nôh.
Sila kompresie u športových návlekov.
Kompresné návleky majú zostupnú kompresiu, zvyčajne je to kompresia "28 mm Hg" v horných dvoch tretinách (napr. okolo lýtkového svalu) a "14 mm Hg" v dolnej tretine.
103. prápor radiačnej, chemickej a biologickej ochrany

103. prápor radiačnej, chemickej a biologickej ochrany (prrchbo) je prápor 1. mechanizovanej brigády Pozemných síl Slovenskej republiky. Hlavnou úlohou práporu je „poskytnúť vojenskú asistenciu orgánom MV SR a civilným orgánom pri eliminácii hrozieb chemického, biologického a jadrového terorizmu i pri riešení ekologických havárií a prírodných katastrof“ a tiež spolu s Ministerstvom vnútra „plnenie úloh zdravotníckej, dozimetrickej a analytickej kontroly odídencov, utečencov a ich hygienickej očisty v rámci ochrany štátnej hranice“. Svoje úlohy musí byť schopný plniť aj v zahraničí. Neposledne prápor vykonáva tiež „zber informácií o radiačnej, chemickej a biologickej situácii na celom území Slovenska“. Prápor sídli v Rožňave, jeho veliteľ je od 15. marca 2020 pplk. Ing. Ondrej Iliško.
Dejiny a činnosť.
K 1. novembru 1992 bola v Rimavskej Sobote vytvorená 3. brigáda chemickej ochrany, v roku 1995 bola reorganizovaná na 5. základňu RCHBO.. Protichemické vojsko v Československu vzniklo už v roku 1949. Samotný prápor vznikol k 1. januáru 2004, cieľom bol jeden prápor pre Pozemné sily a jeden pre Vzdušné sily, tento plán bol však v októbri zmenený a plánovaný prápor nevznikol, jeho základ bol včlenený späť do prápor RCHBO pre Pozemné sily. K 1. januáru 2005 bol následne prápor presťahovaný z posádky Rimavská Sobota do posádky Rožňava. 31. mája 2013 bol prezidentom SR rozkazom rozkaz č.3 o zapožičaní historického názvu Vojenskému útvaru 7945 práporu zapožičaný historický názov „Gemersko - malohontský prápor radiačnej, chemickej a biologickej ochrany“.
V novembri 2015 bol prápor prepodriadený. Je súčasťou 1. mechanizovanej brigády.
Prezidentka Zuzana Čaputová 25. mája 2021 práporu zapožičala bojovú zástavu. Zástava bola zapožičaná za „dosiahnutie výborných výsledkov vo výcviku v zabezpečovaní radiačnej, chemickej a biologickej ochrany, za príkladnú podporu miestnej štátnej správy a samosprávy pri riešení mimoriadnych situácií pri odstraňovaní následkov povodní či snehových kalamít v gemerskom regióne“.
Činnosť.
Prápor sa zúčastňuje medzinárodných cvičení a spolupracuje aj s Policajným zborom. Vo výcvikovom a testovacom centre RCHBO v Zemianskych Kostoľanoch sa výcviku zúčastnili aj dvaja plukovníci Indickej armády. Jednotka spolupracuje aj s Organizáciou pre zákaz chemických zbraní. Za pôsobenie v Operácii Trvalá sloboda (Enduring Freedom) bola práporu udelená bojová zástava s Krížom Prezidenta SR II. stupňa.
Ashley Bensonová

Ashley Victoria Bensonová (* 18. december 1989, Anaheim Hills, Anaheim, Kalifornia, USA) je americká herečka a modelka. Preslávila ju postava Hanny Marinovej v seriáli Roztomilé mrchy "(Pretty Little Liars)". Tiež stvárnila Abigail Deveraux v telenovele "Days of Our Lives", Miu Torcoletti v seriáli "Eastwick", a Brit vo filme "Spring Breakers" (2012).
Detstvo.
Ashley Victoria Bensonová sa narodila a vyrastala v Anaheim Hills v Kalifornii. Je dcérou Shannon (rod. Harte) a Jeffa Bensona. Má staršiu sestru Shaylene. V štyroch rokoch začala tancovať balet, džez a hip-hop. Tiež má rada spev a objavila sa vo viacerých muzikáloch. 
Kariéra.
1999 – 2008: Začiatky kariéry a "Days of Our Lives".
V roku 1999 odštartovala svoju hereckú kariéru. Začala pracovať a objavila sa v niekoľkých reklamách, ale rýchlo prešla k filmovému a televíznemu herectvu. V roku 2004 podpísala trojročnú zmluvu s telenovelou "Days of Our Lives" a od 12. novembra 2004 do 2. mája 2007 v tomto seriáli stvárňovala Abigail "Abby" Deveraux. 
V roku 2008 si zahrala v seriáli Hrozba z temnoty. Okrem toho si zahrala vo filmoch "Dnes 13, zajtra 30" (2004), "Superkočky v akcii" (2007) a "Správna päťka" (2008).
2009 – súčasnosť: "Eastwick" a "Roztomilé mrchy".
V roku 2009 hrala v seriáli stanice ABC, "Eastwick". Šou bola založená na románe Johna Updike s názvom "The Witches of Eastwick" a rovnomennej filmovej adaptácie z roku 1987. Jej postava, Mia, bola dospievajúca dcéra Roxie Torcoletti (Rebecca Romijn). Seriál mal len 13 epizód, pretože ABC ho zrušila kvôli slabému hodnoteniu. 
V decembri bola Ashley obsadená do seriálu stanice ABC, "Roztomilé mrchy" "(Pretty Little Liars)", ktorý je založený na rovnomennom románe od Sary Shepardovej. Ashley tu stvárňuje Hannu Marinovú, dospievajúcu babu, ktorá po smrti svojej kamarátky Alison (Sasha Pieterse), zaujala miesto jednej z najobľúbenejších dievčat na Rosewoodskej strednej. Pred Alisoninou smrťou Hanna trpela bulímiou a posmievali sa jej, kvôli nadváhe. Jej rodičia sa rozviedli a žije so svojou matkou. Premiéru tohto seriálu sledovalo 2,47 miliónov divákov a Ashey bola za svoj výkon pochválená kritikmi. V roku 2010 si Ashley zahrala vo filme "Duch minulých Vianoc (Christmas Cupid)" po boku Christiny Milian a Chada Michaela Murraya, ktorý bol tiež odvysielaný na stanici ABC Family.
V januári 2012 bola Ashley obsadená do filmu "Spring Breakers", po tom, čo Emma Roberts odmietla túto rolu. Film sa zameriava na štyri vysokoškoláčky, ktoré boli zatknuté a predajca zbraní a drog ich vyslobodil z väzenia, a poslal ich robiť špinavú prácu na jarných prázdninách. Film bol vydaný v marci 2013, v ktorom si zahrala po boku Seleny Gomez, Vanessy Hudgens, a Jamesa Franca. 
V januári 2013 si zahrala v sitkome "Ako som spoznal vašu mamu" ("How I Met Your Mother)." Dostala rolu Carly Whittakerovej, ktorá je nevlastná sestra Barneyho Stinsonsa a chodí s Tedom Mosbym.
Katedra železničnej dopravy

Katedra železničnej dopravy () je jedna zo siedmich katedier Fakulty prevádzky a ekonomiky dopravy a spojov Žilinskej univerzity v Žiline zameraná na vzdelávanie a výskum v oblasti dopravy.
História.
Katedra vznikla v roku 1953 na pôde Vysokej školy železničnej v Prahe. V roku 1960 bola spolu s celou školou presťahovaná do Žiliny. Od svojich začiatkov bola stabilnou súčasťou Fakulty prevádzky a ekonomiky dopravy a spojov.
V roku 1994 bolo do prevádzky uvedené jedinečné odborné dopravné laboratórium.
Študijné odbory a programy.
Katedra zabezpečuje výučbu profilových predmetov v študijnom odbore doprava - študijný program železničná doprava (bakalársky stupeň, inžiniersky stupeň, denná i externá forma), a študijný program dopravné služby v osobnej doprave (bakalársky stupeň, denná forma) ako aj vybraných predmetov v ostatných študijných programoch fakulty. Ide najmä o predmety zamerané na technológiu, riadenie a ekonomiku dopravno-prepravných činností železničnej a intermodálnej prepravy a logistiky.
Externé štúdium je organizované formou prednášok a konzultácií, ktoré sú sústredené do dvojtýždňových blokov v každom semestri. V zimnom semestri je to v septembri a v letnom semestri je to v januári. Skúškové obdobie externého štúdia prebieha počas nasledujúceho semestra denného štúdia.
Okrem zabezpečovania výučby, vedenia diplomových a bakalárskych prác sa členovia katedry aktívne zapájajú do výskumných projektov, grantov a to domácich i zahraničných. Tiež sa zúčastňujú vedeckých a odborných podujatí, stáží a učiteľských mobilít v zahraničí. Profesor a docenti na katedre pôsobia aj ako školitelia v doktorandskom štúdiu (tretí stupeň vysokoškolského štúdia) na fakulte v študijných programoch dopravná technika a technológia, dopravné služby a ekonomika dopravy, spojov a služieb. 
Katedra spolupracuje s mnohými domácimi aj zahraničnými univerzitami (študentské stáže, učiteľské mobility, vedecko-výskumné projekty) ako aj s organizáciami z praxe.
Akademická obec.
Vedúcim katedry je v súčasnosti doc. Ing. Martin Kendra, PhD.
Katedra a jej pracovníci sú rozdelení na dve oddelenia, a to:
Na katedre pôsobia dvaja výskumní pracovníci, a to:
Zázemie.
Katedra sídli v budove BF (prízemie a 4. poschodie) v univerzitnom kampuse Veľký Diel. Na prízemí je umiestnené veľké dopravné laboratórium s modelom železničnej trate s piatimi železničnými stanicami, traťovými a staničnými zabezpečovacími zariadeniami a pod. Na 4. poschodí sú umiestnené kancelárie zamestnancov.
V roku 2012 vzniklo zaujímavé prezentačné video o katedre.
Vazil Hudák

JUDr. Vazil Hudák (* 18. október 1964, Bardejov) bol od 16. júna 2015 minister hospodárstva SR. Predtým pôsobil ako štátny tajomník na Ministerstve financií. Momentálne pôsobí ako Splnomocnenec vlády pre vyjednávanie rozpočtu EÚ.
Životopis.
Hudák uvádza vzdelanie na Moskovskom štátnom inštitúte medzinárodných vzťahov, Právnickej fakulte Karlovej univerzity a na Harvard Business School. V roku 1990 začal pracovať ako referent na Federálnom ministerstve zahraničných vecí. Pracoval pre neziskovú organizáciu EastWest Institute. Neskôr pôsobil v súkromnej sfére: v rokoch 2006 až 2010 bol viceprezidentom pre spoluprácu so štátnymi inštitúciami v strednej a východnej Európe v Citigroup (Praha/Londýn) a v rokoch 2010 až 2011 pracoval pre J.P.Morgan Chase Bank (Londýn) ako výkonný riaditeľ pre spoluprácu so štátnym sektorom v krajinách strednej a východnej Európy. V rokoch 2012 až 2015 bol štátnym tajomníkom na Ministerstve financií.
Minister hospodárstva.
O menovaniu do ministerského kresla sa začalo hovoriť začiatkom júna 2015. Po odstúpení Pavla Pavlisa bol minister financií Peter Kažimír poverený riadením rezortu. Prezident Andrej Kiska ho do funkcie ministra hospodárstva menoval 16. júna 2015. Minister Hudák pri menovaní o svojich cieľoch poznamenal: „Pôjde mi hlavne o to, aby sa zlepšila v rámci krajiny kultúra a dialóg s podnikateľským prostredím, aby sa pokračovalo v iniciatívach, ktoré tu už boli začaté, ako je napríklad podpora start-upov. Chcem, aby sa podnikatelia mohli rozvíjať, aby sa im lepšie 'dýchalo'“.
Nieciecza

Nieciecza je dedina v Poľsku. Nachádza sa v severovýchodnej časti Malopoľského vojvodstva v gmine Żabno a v okrese Tarnów. Podľa údajov z roku 2012 mala 750 obyvateľov.
Nieciecza sa stala známou predovšetkým vďaka futbalu. Tamojší klub Termalica Bruk-Bet Nieciecza postúpil v roku 2015 do najvyššej poľskej súťaže Ekstraklasy. Podľa mediálnych informácii ide o najmenšiu obec v Európe, aká kedy hrala najvyššiu ligovú súťaž. Predtým tento rekord držali české Blšany s viac ako 900 obyvateľmi. Na vzostupe klubu sa podieľal aj slovenský tréner Dušan Radolský, ktorý v ňom pôsobil v sezóne 2011/2012 a počas časti roka 2013.
Immaculata (Prešov)

Immaculata môže byť:
Jailbreak

Jailbreak, či jailbreaking je anglický výraz pre únik z väzenia. Okrem toho môže znamenať:
Súsošie svätého Róchusa

Súsošie svätého Róchusa je barokové súsošie, ktoré sa nachádza na Františkánskom námestí v historickom centre Prešova.
Poloha.
Pieskovcové barokové súsošie svätého Róchusa, alebo aj Rocha, stojí na voľnom priestranstve v tieni statných stromov v tesnej blízkosti kláštora Františkánov a kostola svätého Jozefa. Súsošie je v zozname chránených národných kultúrnych pamiatok s číslom NKP 707-2258/3 v Slovenskej republike.
Súsošie.
Dali ho postaviť v roku 1730 františkánski mnísi. Autorom pieskovcového súsošia je Šimon Grimming, ktorý vytvoril v roku 1734 pre františkánsky kostol aj štyri pieskovcové plastiky svätcov - Róchusa, Floriána, Františka a Antona. Pieskovcové súsošie sv. Róchusa bolo roku 1733 umiestnené na voľnom priestranstve pred kostolom. Úplne bolo dokončené až v roku 1795. Ďalšia renovácia súsošia sa uskutočnila v roku 1843.
Na nárožiach trojbokého podstavca súsošia sv. Róchusa sa pôvodne nachádzali sochy troch svätcov, a to sv. Sebastiána, sv. Antona Paduánskeho a sv. Jána Nepomuckého. Na vrchole samotného piliera súsošia stojí socha svätého Róchusa. Pieskovcové súsošie sv. Róchusa bolo ohlodávané časom a v 20. storočí aj poškodené. Vytvorenie vernej kópie súsošia bolo ukončené roku 1993. Originály sôch svätého Jana Nepomuckého, svätého Antona Paduánskeho a svätého Róchusa sa nachádzajú v depozitári, vo veži kostola svätého Mikuláša. V súčasnosti sú namiesto originálov zobrazené kópie plastík svätcov.
Ratatouille (film)

Ratatouille je americký animovaný komediálny film z roku 2007 od spoločnosti Pixar distribuovaný spoločnosťou Buena Vista Pictures Distribution. Premiéru mal 29. júna 2007 v USA. Jeho režisérom bol spočiatku Jan Pinkava, ale rozpracovaný film od neho prevzal Brad Bird, ktorý ho čiastočne prepracoval a dokončil.
Ratatouille je tiež francúzsky pokrm – dusená zelenina s bylinkami známa tiež pod názvom „rímsky hrniec“.
Príbeh.
Film sa odohráva v Paríži. Hlavný hrdina, potkan Remy, nechce žiť na skládke ako jeho predkovia. Je labužníkom a túži stať sa kuchárom vyhlásenej reštaurácie.
Jeho túžba po dobrom jedle ho dovedie až do Paríža, priamo pred vyhlásenú reštauráciu "Gusteau's". Využije príležitosť a nahliadne oknom, načo spadne dole, priamo do kuchyne. Potom, čo je pri úprave práve vareného jedla pristihnutý najprv upratovačom Linguinim a neskôr šéfkuchárom Skinnerom, mu začína boj o prežitie. Linguini dostane za úlohu Remyho zabiť. Medzitým sa však varený pokrm dostane až na taniere návštevníkov reštaurácie, ktorým neobyčajne zachutí, a Skinner nariadi Linguinimu polievku uvariť znova, tentokrát pod bedlivým dozorom väčšiny kuchárov. Linguini si uvedomí, že je stratený. Po chvíľke ale dostáva plán - naučiť Remyho ovládať ťahaním za vlasy jeho telo tak, aby bol schopný variť. Linguiniho sláva rastie a deň návštevy gurmánskeho kritika Antona Ega, ktorý má rozhodnúť o budúcnosti reštaurácie, sa nezadržateľne blíži ...
Majstrovstvá Európy IV. divízie v pozemnom hokeji mužov 2009

Majstrovstvá Európy IV. divízie v pozemnom hokeji mužov 2009 boli v poradí 3. majstrovstvá Európy IV. divízie v pozemnom hokeji mužov. Bolo to štvrté najvyššie kontinentálne podujatie v pozemnom hokeji mužov v roku 2009, ktoré organizuje Európska federácia pozemného hokeja (EHF). Konalo sa od 25.31. júla 2009 v Bratislave, na Slovensku, za účasti iba 4 tímov. Zápasy sa hrali na Národnom štadióne Pavla Rosu. Víťazné družstvo postúpilo do III. divízie Majstrovstiev Európy v roku 2011.
Majstrovstvá Európy IV. divízie v pozemnom hokeji mužov 2011

Majstrovstvá Európy IV. divízie v pozemnom hokeji mužov 2011 boli v poradí 4. majstrovstvá Európy IV. divízie v pozemnom hokeji mužov. Bolo to štvrté najvyššie kontinentálne podujatie v pozemnom hokeji mužov v roku 2011, ktoré organizuje Európska federácia pozemného hokeja (EHF). Konalo sa od 2.7. augusta 2011 v Aténach, v Grécku, za účasti 5 tímov. Víťazné družstvo postúpilo do III. divízie Majstrovstiev Európy v roku 2013.
Majstrovstvá Európy II. divízie v pozemnom hokeji žien 2005

Majstrovstvá Európy II. divízie v pozemnom hokeji žien 2005 boli 1. majstrovstvá Európy II. divízie v pozemnom hokeji žien. Bolo to druhé najvyššie kontinentálne podujatie v pozemnom hokeji žien v roku 2005, ktoré organizuje Európska federácia pozemného hokeja (EHF). Nahradilo predchádzajúce kvalifikačné turnaje na majstrovstvá Európy. Konalo sa od 5.11. septembra 2005 v Baku, v Azerbajdžane, za účasti 8 tímov. Najlepšie 2 družstvá postúpili do elitnej divízie Majstrovstiev Európy v roku 2007. Naopak, posledné 2 družstvá zostúpili do III. divízie. Víťazom sa stal domáci .
Tento turnaj slúžil zároveň ako jedno z kvalifikačných podujatí na Interkontinentálny pohár 2006 (kvalifikácia na MS 2006), ktorý organizovalo Taliansko. Kvalifikovali sa naň 2 najlepšie družstvá.
Immaculata (socha)

Immaculata (slovensky "Nepoškvrnená" alebo "bez poškvrny") je typ zobrazenia Panny Márie vo výtvarnom umení. Je to skrátený výraz "Immaculata conceptio", slovensky "nepoškvrnené počatie", ktorý odkazuje na dogmu o Nepoškvrnenom počatí Panny Márie v lone jej matky (podľa apokryfov svätej Anny), teda netýka sa počatie Ježiša Krista.
Náročná, abstraktná teologická téma zobrazenia madony sa častejšie vyskytuje od 16. storočia. Pôvodne sa zobrazovala stojaca či kľačiaca pred Bohom Otcom a s diskutujúcimi slávnymi teológmi, riešiacimi otázku nepoškvrneného počatia. Panna Mária bola vnímaná ako druhá Eva, na ktorú sa vyskytujú vo výtvarnom zobrazenie narážky, najmä stojí na hadovi (príp. Drakovi), ktorého hlavu má rozdrviť jej potomstvo – teda symbolické predurčenie Krista, ktorý porazí Satana. Ďalšie atribúty (opatrené latinskými textami) bývajú čerpané z "Piesne piesní", kde je Panna Mária prirovnávaná k Šulamítke. Napr. flos campi (kvietok Sárona), Turris David (veža Dávidova), speculum sine macula (neskalené zrkadlo), palma atď. 
Baroková podoba Immaculaty zo španielskeho prostredia definoval Francisco Pacheco. Predstavuje podľa Apokalypsy "ženu odetú slnkom, pod jej nohami mesiac a veniec z dvanástich hviezd hlavy". Pacheco určil, že má byť zobrazená ako dvanástich až trinásťročné dievča, v bielom šate a modrom plášti, s kosáčikom mesiaca špičkami otočenými nadol a františkánskym povrazom s tromi uzlami okolo pása. Táto podoba je v rôznych obmenách najrozšírenejšia. Niekedy je Immaculata znázornená na guli symbolizujúcej svet.
Slávo Cagašík

Slávo Cagašík, vlastným menom "Břetislav Cagašík" ( * 16. september 1921, Nahošovice, Česko† 19. november 1948, Poprad, Slovensko) bol český športovec, horolezec, lyžiar, pôsobil ako chatár vo Vysokých Tatrách
Životopis, horolezectvo, šport.
Žil od malička v mestskej časti Popradu vo Veľkej. Od malička športoval, predovšetkým sa venoval lyžovaniu a horolezectvu. Bol výborným znalcom Vysokých Tatier. V tridsiatych rokoch 20. storočia ho k športovým aktivitám a horolezectvu priviedol jeho učiteľ Antonín Veverka (* 1908† 1959), významný český horolezec, ktorý pôsobil v Poprade.
Počas vojnových rokov Slávo Cagašík vyhrával takmer všetky lyžiarske bežecké i zjazdárske preteky na Slovensku. Bol vynikajúcim skiaplinistom. Keď mal 15 rokov bol tretí v skialpinistickej súťaži cez Železnú bránu do Doliny Zlomísk. Známe sú jeho odvážne zjazdy z Kopského sedla. Vo filme "Čertova stena" (1949) bol jeden z lyžiarskych dublérov. Cagašík bol výborný znalec Vysokých Tatier, mal aj dobré orientačné schopnosti. V roku 1942 sa stal členom spolku JAMES. Svoje "učňovské" horolezecké roky, prežil so svojim učiteľom Antonínom Veverkom. Zakrátko sa stal jedným z najodvážnejších horolezcov. Novú horolezeckú činnosť začal výstupom na Žabieho koňa a na Galériu Ganku. Do tatranského horolezectva sa zapísal prvovýstupom na Žltú vežu v masíve Prostredného hrotu v dňoch 11. - 12. septembra 1943 so spolulezcom Štefanom Česlom. Veľmi ho lákala západná stena Lomnického štítu. Dôverne ju poznal. Pokúšal sa ju zdolať cez povestnú "Hokejku". Nemal šťastie, dostal sa až ku Krížu, ale ukázal cestu svojim nasledovníkom. V roku 1946 bol chatárom na Bílikovej chate na Hrebienku. V roku 1947 havaroval na motocykli. Zranenia mu nedovoľovali pokračovať v horolezeckých aktivitách. Zahynul tragicky pri havárii lietadla, ktoré pilotoval jeho priateľ Ing. Miloš Vorsa. Lietadlo sa zrútilo neďaleko cesty pri Svite.
Darkspace

Darkspace je ambient (atmospheric) black metalová kapela, založená v roku 1999 v Bern, vo Švajčiarsku. Jej zakladateľom je hudobník Tobias Möckl (alias Wroth/Wintherr), ktorý má na konte už jeden projekt s názvom Paysage d’Hiver. 
Ich skladby sa snažia u poslucháča vyvolať pocit nekonečna, prázdnoty, tmy, a kozmického mysticizmu. Okrem dominantných zvukov a spevu, je možné v ich tvorbe zachytiť útržky z vesmírne tematických filmov ako napríklad , Horizont udalostí a Votrelec.
Zaujímavosťou kapely je, že nepomenúvajú svoje skladby. Každý song má jednoduchý názov "Dark" a svoje poradové číslo a číslo albumu, na ktorom sa nachádza (napríklad skladba "Dark 1.6" = 6. skladba z 1. albumu).
Ďalšou zaujímavosťou je, že vydanie svojho štvrtého albumu oznámili na svojich stránkach prostredníctvom Morseovej abecedy, ktorá odhalila, že album vyjde v septembri 2014 (čo neskôr potvrdil aj vydavateľ).
Hvezdáreň v Banskej Bystrici

Hvezdáreň v Banskej Bystrici je „špecializované kultúrno-vzdelávacie zariadenie, ktorého cieľom je šíriť a propagovať astronómiu a príbuzné prírodné a technické vedy medzi širokou verejnosťou s dôrazom na deti a mládež.“ V rokoch 2005 sa stala organizačnou súčasťou Krajskej hvezdárne a planetária Maximiliána Hella v Žiari nad Hronom. Svoju činnosť vyvíja na pozorovateľni na Vartovke, ale aj inde.
Pozorovateľňa a činnosť.
Horná kupola pozorovateľne obsahuje hlavný teleskop Celestron 1400 XLT na CGE montáži, dolná ďalekohľad Coudé s refraktorom 150/2250. V rámci odbornej činnosti sa realizuje pozorovanie Slnka, zákryty nebeských telies, zatmenia Mesiaca a Slnka, pozorovanie meteorov a medziplanetárnej hmoty, pozorovanie nevšedných astronomických a meteorologických úkazov a astrofotografia. Pracovníci hvezdárne sa tiež zúčastňujú medzinárodných expedícií.
História.
Prvé meteorologické a astronomické pozorovania sa v Banskej Bystrici uskutočnili v roku 1855, kedy bola fyzikom a astrofyzikom Karolom Zengerom založená meteorologická stanica. Prvý astronomický krúžok bol založený v roku 1946 pri Gymnáziu Andreja Sládkoviča. V rokoch 1952 až 1972 fungoval pri národnom podniku Smrečina v meste druhý astronomický krúžok. Tretí krúžok bol založený v roku 1972 v budove Vyššej pedagogickej školy. Jeho cieľom bol vznik Ľudovej hvezdárne. V roku 1956 propagátor vedy - pedagóg František Longauer, tajomník krúžku, navrhol použitie chátrajúcej strážnej veže na výstavbu hvezdárne. Strážna veža bola vybudovaná v roku 1584 na kopci nad Banskou Bystricou. Mala plniť obrannú funkciu pri vpádoch Osmanskej ríše. S prestavbou sa začalo v roku 1958. 1. januára 1961 oficiálne vznikla Ľudová hvezdáreň v Banskej Bystrici, jej pozorovateľňa bola oficiálne otvorená 2. mája toho roku. Dve pracovníčky postupne pripravili prevádzku pozorovateľne. Prvých 10 rokov svojej existencia mala síce krajskú pôsobnosť, ale bola riadená Okresným národným výborom. V roku 1971 prešla pod Krajský národný výbor Stredoslovenského kraja. Počas nasledujúcich rokov pribudli návštevníci a aj nové priestory: prednášková miestnosť, audiovizuálna učebňa, knižnica a ďalšie zázemie. V roku 1991 bola hvezdáreň presunutá pod Ministerstvo kultúry. V roku 1995 bola započatá výstavba druhej kupoly. V roku 1999 sa hvezdáreň stala znovu krajskou, patrila pod Krajský úrad Banská Bystrica spolu so svojími zložkami Hvezdáreň v Rimavskej Sobote a Hvezdáreň a planetárium M. Hella v Žiari nad Hronom. V roku 2002 hvezdáreň prebral Banskobystrický samosprávny kraj a v roku 2005 sa spolu s rimavskosobotskou stala súčasťou Krajskej hvezdárne a planetária Maximiliána Hella v Žiari nad Hronom.
Gylis zo Sparty

Gylis ("Gylis") bol v roku 648 pred Kr. olympijský víťaz v behu na jedno stadion.
Gylis zo Sparty bol korunovaný olivovým vencom na 33. olympijských hrách v roku 648 pred Kr. za víťazstvo v behu na jedno stadion. Na hrách v Olympii bol beh na jedno stadion (192,27 metra) najstaršou súťažnou disciplínou, zavedenou už na počiatku hier, t. j. v roku 776 pred Kr. a zostal jedinou do roku 720 pred Kr., keď do programu súťažných disciplín zaradili aj beh na dve stadiá. Beh na jedno stadion sa ale aj po zavedení ďalších disciplín vždy považoval za hlavné preteky, menom jeho víťaza sa označovala celá olympiáda.
Monte (Zott)

Monte ja názov jednej z najväčších značiek mliekarenskej spoločnosti Zott, výrobcu mliečnych potešení. Je to lahodný dezert z čerstvého mlieka, jemnej čokolády a lieskových orieškov.
História.
Monte bolo uvedené na trh 1. apríla 1996. V rokoch 1997-2001 zaviedla spoločnosť Zott mliečny dezert v nasledujúcich krajinách: Česko, Rakúsko, Rusko, Belgicko, Slovinsko, Slovensko, Bosna, Chorvátsko, Poľsko, Estónsko, Lotyšsko, Litva, Macedónsko a Kosovo. Monte sa v súčasnosti predáva po celom svete vo vyše 40 krajinách.
Míľniky.
Monte odštartovalo v roku 2007 propagáciu kinofilmu Shrek 3. V každom balení bola tetovačka s figúrkou z rozprávky. V roku 2008 boli zavedené nové balenia veľkosti 4 x 55g a 4 x 100g. V roku 2013 nasledovalo zavedenie 2-komorových téglikov, ktoré potešia aj dospelých. Dezert sa obohatil o extra prísadu, ktorá sa nachádza v oddelenej komôrke. Produktová paleta Monte sa rozšírila aj v roku 2014, kedy bol zavedený Monte Snack – jemný, lahodný mliečny rez s mliečnou náplňou a čokoládovo-orieškovým krémom.
Sninské rybníky

Sninské rybníky sú rekreačná oblasť v regióne Horný Zemplín, na okraji mesta Snina, približne od jeho centra v doline potoka Bystrá.
Rekreačná oblasť Sninské rybníky je obklopená Vihorlatskými vrchmi s cyklotrasami a turistickými chodníkmi. Je východiskovým bodom pešej turistickej trasy, vyznačenej modrou turistickou značkou na obľúbený Sninský kameň (), odkiaľ je možné pokračovať k najväčšiemu zahradenému sopečnému jazeru na Slovensku – Morskému oku. Tieto prírodné výtvory sú súčasťou územia Vihorlatský prales, skrátene aj Vihorlat, ktoré bolo v roku 2007 zapísané do zoznamu Svetového prírodného dedičstva UNESCO v kategórii Karpatské bukové pralesy a staré bukové lesy Nemecka (). Dôvodom boli zachovalé bukové pralesy s vyše 240-ročnými exemplármi.
V areáli rekreačnej oblasti sa nachádza prírodné kúpalisko (pozri: Biokúpalisko Sninské rybníky), ktoré bolo v roku 2010 prestavané z pôvodných troch prírodných kúpalísk. Je druhým bio kúpaliskom na Slovensku, využívajúcim technológiu samočistenia vody pomocou rastlín a rias. Získalo ocenenie "NAJ produkt cestovného ruchu Prešovského kraja" za rok 2014. Jeho areál pozostáva z kúpaliska s troma hĺbkovými pásmami – priestor pre malé deti (hĺbka - ), časť pre neplavcov (hĺbka - ) a plavecká časť (hĺbka - ), ktorá je od neplaveckej oddelená mólom, zo zatrávnených plôch na oddych a zo samotného bazéna slúžiaceho na filtráciu a čistenie vody. Napustenie biotopu je napojené z prírodného zdroja vodného toku Bystrá. Návštevníkom na rekreáciu slúžia ihriská pre športové aktivity, detské ihriská.
Vedľa kúpaliska sa nachádza kemp Autocamping Snina , ktorý je najvýchodnejším kempom na Slovensku. Ide o sezónne zariadenie, každoročne od 15. 5. do 30. 9. navštevované turistami. Ponúka ubytovanie v chatkách, stanovanie a kempovanie na trávnatej ploche.
V letných mesiacoch sa v rekreačnej oblasti v areáli amfiteátra konajú viaceré známe hudobné festivaly, ako Podvihorlatský folklórny festival, Farfest Snina či najznámejší z nich Rock pod Kameňom – Snina Open Air Festival.
V rekreačnej oblasti sú poskytované stravovacie a ubytovacie služby.
Prístup.
Do mesta Snina je možné dopraviť sa prímestskou dopravou autobusovými linkami SAD Humenné, alebo vlakovou dopravou ŽSR. Vzdialenosť: Humenné-Snina . Pre vyhľadanie spojenia možno použiť internetový cestovný poriadok .
Majstrovstvá Európy II. divízie v pozemnom hokeji žien 2007

Majstrovstvá Európy II. divízie v pozemnom hokeji žien 2007 boli 2. majstrovstvá Európy II. divízie v pozemnom hokeji žien. Bolo to druhé najvyššie kontinentálne podujatie v pozemnom hokeji žien v roku 2007, ktoré organizuje Európska federácia pozemného hokeja (EHF). Konalo sa od 2.9. septembra 2007 v Šiauliai, v Litve, za účasti 8 tímov. Zápasy sa hrali na štadióne Šiaulių žolės riedulio centras. Najlepšie 2 družstvá postúpili do elitnej divízie Majstrovstiev Európy v roku 2009. Naopak, posledné 2 družstvá zostúpili do III. divízie. Víťazom sa stalo .
Tento turnaj slúžil zároveň ako jedno z kvalifikačných podujatí na olympijskú kvalifikáciu 2008. Kvalifikovali sa na ňu 3 najlepšie družstvá.
Konečné poradie.
Pozn: Škótsko postúpilo na olympijskú kvalifikáciu ako súčasť .
Marlène Jobertová

Marlène Jobertová (* 4. november 1940, Alžír, Alžírsko), je francúzska herečka, výtvarníčka, speváčka, textárka a autorka kníh pre deti. 
Životopis.
Je matkou herečky Evy Greenovej a tetou herečiek Josephine Jobert a Elsy Lunghini.
Pôvodne chcela byť výtvarníčkou, alebo módnou návrhárkou. Ešte počas štúdia výtvarného umenia začala hrať amatérsky divadlo a vystupovať v krátkych skečoch na koncertoch hudobnej skupiny svojho brata. Herectvo sa jej nakoniec zapáčilo natoľko, že ho neskôr študovala na Štátnom konzervatóriu v Dijone a v Paríži. Počas štúdií pracovala ako filmová štatistka, fotomodelka a reklamná výtvarníčka.
V roku 1963 debutovala ako divadelná herečka po boku svojho učiteľa Yvesa Montanda v hre "Tisíc klaunov" v "Théâtre Montparnasse". Pre francúzsky film ju objavil režisér Jean-Luc Godard. Jej jemný pôvab, pehavá tvár a hrdzavé vlasy spolu s jemným a neokázalým civilnom herectvom spôsobili, že bola obsadzovaná do mnohých ďalších filmov. Spočiatku hrala najmä v kriminálnych filmoch a thrilleroch a pred kamerou sa stretla napríklad s Linom Venturom, alebo Jean-Paulom Belmondom. Neskôr začala byť obsadzovaná aj do jemnejších melodrám, z ktorých vyniká najmä snímka "Nahá láska" z roku 1981.